Lav et referat af nedenstående tekst:

Tekst:
"Hvorfor det er ekstra relevant at investere i grøn energi, nu vi har energikrise?" Sådan lød et af spørgsmålene fredag formiddag på Støvring Gymnasium, hvor den internationale klimadag, eller strejke, som den også kaldes, blev afholdt med politiske debatter og en spareråds konkurrence - istedet for strejke og demonstrationer. - Det er ekstra vigtigt at holde sådan en dag i år på grund af energikrisen, fordi vi bruger så mange penge på sort energi for tiden og på russisk gas, siger Sonja Perlick, der er formand for miljøudvalget på Støvring Gymnasium, hvor hun også går i 3.D. Det er gymnasiets miljøudvalg der har arrangeret dagen. - Der skal fokus på klima her til det kommende folketingsvalg, for det drukner i andre emner, siger Sonja Perlick. Konservative og Frie Grønne i debat Blandt andet havde udvalget inviteret folketingskandidat for Frie Grønne i Nordjylland Esra Ocak og folketingskandidat for De Konservative i Nordjylland Mikkel Højsleth til debat. Derudover var der workshops, hvor blandt andet den bedste spareide til gymnasiet skulle kåres. Og temadagen var et initiativ, der faldt i rektor, Anna Frejbæks smag. - Det er fedt, når eleverne finder på sådan nogle ting og kommer i gang med at blande sig i demokratiet samt sætter deres holdninger i spil, siger hun. Samtidig håber hun på at nyde godt af de unges ideer. - Jeg vil da tage ideerne med mig, hvis skolen kan spare energi og penge, siger Anna Frejbæk. Også vigtigt for unge Det er den verdensomspændende klimabevægelse Fridays for Future, der står bag klimastrejken - hvor der blandt andet demonstreres rundt omkring i verden på den samme dag. Ifølge Sonja Perlick er klima og energikrisen vigtig for de unge - også selvom mange af gymnasieeleverne ikke selv ordner regningerne derhjemme. - Det er jo vores generation og den næste, det går ud over, og hvor naturkatastroferne rammer hårdest, siger hun. Men selvom Støvring Gymnasium har ændret formatet en smule, så har miljøudvalgets formand stadig et håb. - Vi vil gerne råbe politikerne op, så den grønne omstilling kan gå hurtigere end hidtil, siger Sonja Perlick.

Referat:
Den internationale klimadag - eller strejke, som den også kaldes, er på Støvring Gymnasium skiftet ud med en mini-temadag med politiske debatter og spareråd.